อีซูซุ มิว-เอ็กซ์

**อีซูซุ มิว-เอ็กซ์** () เป็นประเภทของรถยนต์อเนกประสงค์สมรรถนะสูงขนาดกลาง (Mid-size SUV) ของอีซูซุ ซึ่งเป็นการต่อยอดมาจาก อีซูซุ มิว-เซเว่น โดยเริ่มผลิตครั้งแรกเมื่อปี พ.ศ. 2556 โดยได้ใช้โครงสร้างเดียวกันกับ อีซูซุ ดีแมคซ์  

## รุ่นก่อนหน้า อีซูซุ มิว-7 (พ.ศ. 2547 - 2555)

ปี พ.ศ. 2547 “อีซูซุ มิว-7” (Isuzu MU-7) รถเอนกประสงค์ 7 ที่นั่ง ที่พัฒนาจากแพลทฟอร์มของรถปิกอัพออกสู่ตลาด

## รุ่นที่ 1 (พ.ศ. 2556 - 2563)

left|thumb|Rear view (pre-facelift)
อีซูซุ มิว-เอ็กซ์ ได้เปิดตัวครั้งแรกในวันที่ 31 ตุลาคม 2556 และเริ่มจำหน่ายในวันที่ 6 พฤศจิกายน 2556 ที่ประเทศไทย โดยรุ่นนี้ แม้จะใช้โครงสร้างเดียวกันกับ**[[อีซูซุ ดีแมคซ์]]** แต่ได้รับความร่วมมือกับ ซึ่งเป็นผู้ผลิตรถ ทำให้โครงสร้างบางส่วน ได้มาจากรถ เทรลเบลเซอร์ ในรุ่นที่ 2 ที่เปิดตัวก่อนหน้านี้อีกด้วย

### เครื่องยนต์
Isuzu MU-X ในรหัส RF10 , RF20 มีเครื่องยนต์ 3 รุ่น คือ

* เครื่องยนต์ 4JK1-TCX ขนาด 2,499 ซีซี (2.5 Ddi VGS) พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 136 แรงม้า ที่ 3,600 รอบ/นาที แรงบิดสูงสุดที่ 320 นิวตัน-เมตร ที่ 1,800 - 2,800 รอบ/นาที รองรับมาตรฐานไอเสีย EURO 6 มาพร้อมเกียร์ธรรมดา 5 สปีด และเกียร์อัตโนมัติ 5 สปีด (วางจำหน่ายในรุ่นปี 2556 - 2558)
* เครื่องยนต์ RZ4E-TC ขนาด 1,898 ซีซี (1.9 Ddi Blue Power) พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 150 แรงม้า ที่ 3,600 รอบ/นาที แรงบิดสูงสุดที่ 350 นิวตัน-เมตร ที่ 1,800 - 2,600 รอบ/นาที รองรับมาตรฐาน(UN) EURO 6 มาพร้อมเกียร์ธรรมดา 6 สปีด และเกียร์อัตโนมัติ 6 สปีด (วางจำหน่ายในรุ่นปี 2559 เป็นต้นไป แทนที่เครื่องยนต์ 2.5 ลิตร)

* เครื่องยนต์ 4JJ1-TC ขนาด 2,999 ซีซี (3.0 Ddi VGS / Ddi VGS Blue Power) พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 177 แรงม้า ที่ 3,600 รอบ/นาที แรงบิดสูงสุดที่ 380 นิวตัน-เมตร ที่ 1,800 - 2,800 รอบ/นาที รองรับมาตรฐานไอเสีย EURO 4 มาพร้อมเกียร์ธรรมดา 5 สปีด , เกียร์อัตโนมัติ 5 สปีด (ในรุ่นปี 2556 - 2558) และเกียร์อัตโนมัติ 6 สปีด (ในรุ่นปี 2559 ขึ้นไป)

### รุ่นที่วางจำหน่ายในประเทศไทย
ในรุ่นที่วางจำหน่ายในประเทศไทย จะมีทั้งหมด 7 รุ่นย่อย โดยมีรุ่นและราคาเปิดตัวดังนี้

* รุ่น 2.5 4×2 CD AT ซึ่งเป็นตัวเริ่มต้น ราคา 1,044,000 บาท
* รุ่น 2.5 4×2 DVD AT ราคา 1,204,000 บาท
* รุ่น 2.5 4×2 DVD Navi MT ราคา 1,219,000 บาท
* รุ่น 2.5 4×2 DVD Navi AT ราคา 1,269,000 บาท
* รุ่น 3.0 4×2 DVD Navi AT ราคา 1,319,000 บาท
* รุ่น 3.0 4×4 DVD Navi AT ราคา 1,419,000 บาท

หลังจากนั้น ในวันที่ 25 มีนาคม 2559 ได้ทำการปรับโฉมใหม่ และทั้งนี้ ในรุ่นเครื่องยนต์ 2.5 ลิตร ได้ถูกเปลี่ยนเป็นเครื่องยนต์ 1.9 ลิตรใหม่ และยังเปลี่ยนเกียร์อัตโนมัติใหม่ เป็น 6 สปีด จากนั้น ก็ได้ออกมาในรุ่นพิเศษในแต่ละปี โดยเริ่มจากรุ่น The ICONIC ที่เปิดตัวในปี 2561 , The Onyx ในปี 2562 และ The New Onyx ในปี 2563

## รุ่นที่ 2 (พ.ศ. 2563 - ปัจจุบัน)

ในรุ่นที่ 2 ของอีซูซุ มิว-เอ็กซ์ ได้เปิดตัวครั้งแรกในวันที่ 28 ตุลาคม 2563 ที่ รอยัล พารากอน ฮอลล์ ประเทศไทย โดยรุ่นนี้ ยังใช้โครงสร้างเดียวกัน กับ**[[อีซูซุ ดีแมคซ์|อีซูซุ ดีแมคซ์ ในรุ่นที่ 3]]** ด้วยแนวคิด ISUZU Symmetric Mobility

### เครื่องยนต์
Isuzu MU-X ในรุ่นใหม่ปี 2563 มีเครื่องยนต์ 3 รุ่น คือ

* เครื่องยนต์ RZ4E-TC (1.9 Ddi Blue Power GEN 2) ขนาด 1,898 ซีซี พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 150 แรงม้า ที่ 3,600 รอบ/นาที แรงบิดสูงสุดที่ 350 นิวตัน-เมตร ที่ 1,800 - 2,600 รอบ/นาที รองรับมาตรฐานไอเสีย EURO 4 และ EURO 5 มาพร้อมเกียร์อัตโนมัติ 6 สปีด โดยสิ้นสุดทำตลาดในเดือนพฤศจิกายน 2567 โดยใช้เครื่องยนต์ 2.2 Ddi MAX FORCE ทำตลาดแทน
* เครื่องยนต์ RZ4F-TC (2.2 Ddi MAX FORCE) ขนาด 2,164 ซีซี พร้อมเทอร์โบแปรผันแบบไฟฟ้า Electronic VGS และอินเตอร์คูลเลอร์ มีพละกำลังสูงสุด 163 แรงม้า ที่ 3,600 รอบ/นาที แรงบิดสูงสุดที่ 400 นิวตัน-เมตร ที่ 1,600 - 2,600 รอบ/นาที รองรับมาตรฐานไอเสีย EURO 5 มาพร้อมเกียร์อัตโนมัติ 8 สปีด โดยเริ่มทำตลาดในเดือนพฤศจิกายน 2567

* เครื่องยนต์ 4JJ3-TCX (3.0 Ddi Blue Power / 3.0 Ddi MAXFORCE) ขนาด 2,999 ซีซี พร้อมเทอร์โบแปรผันแบบไฟฟ้า Electronic VGS และอินเตอร์คูลเลอร์ มีพละกำลังสูงสุด 190 แรงม้า ที่ 3,600 รอบ/นาที แรงบิดสูงสุดที่ 450 นิวตัน-เมตร ที่ 1,600 - 2,600 รอบ/นาที รองรับมาตรฐานไอเสีย EURO 4 และ EURO 5 มาพร้อมเกียร์อัตโนมัติ 6 สปีด

### รุ่นแรก ก่อนปรับโฉม

#### รุ่นที่วางจำหน่ายในประเทศไทย
ในรุ่นที่วางจำหน่ายในประเทศไทย จะมีทั้งหมด 4 เกรด โดยมีรุ่นดังนี้ 

* รุ่น ACTIVE เป็นรุ่นเริ่มต้น โดยได้ล้ออัลลอย ขนาด 17 นิ้ว , ไฟหน้า Projector Lens และไฟ Daytime Running Lights แบบ LED , เครื่องเสียง วิทยุ AM / FM / Bluetooth พร้อม CD 1 จุด , ไฟท้าย LED พร้อมไฟหรี่ Winglet Signature LED และกุญแจรีโมท แบบ Integrated Key 
* รุ่น LUXURY จะได้เพิ่มเติมคือ ล้ออัลลอย ขนาด 18 นิ้ว , มาตรวัดเรืองแสง แบบ Super Vision พร้อมจอ TFT 4.3 นิ้ว , หน้าจอเครื่องเสียงขนาด 7 นิ้ว , ช่อง USB 2 ตำแหน่ง , มือจับภายในรถ 8 ตำแหน่ง , กุญแจรีโมทชนิดฝังชิพ (Immobilizer) , ระบบ Cruise Control และเบาะนั่งคนขับ ปรับด้วยไฟฟ้า 8 ทิศทาง
* รุ่น ELEGANCE จะได้เพิ่มเติมคือ ระบบกุญแจ Smart Keyless Entry พร้อม Push Start Button , ช่องชาร์จไฟบ้าน AC 220V , หน้าจอเครื่องเสียงขนาด 9 นิ้ว , เครื่องเล่น DVD 1 แผ่น , ลำโพง 8 ตำแหน่ง , ระบบปิด-เปิดท้ายรถด้วยไฟฟ้า พร้อมระบบป้องกันหนีบฝาท้าย , เซนเซอร์กะระยะด้านหน้า 4 ตำแหน่ง และด้านหลัง 4 ตำแหน่ง , ระบบ Blind Spot Monitor พร้อม Rear Cross Traffic Alert และถุงลมนิรภัย 6 ตำแหน่ง 
* รุ่น ULTIMATE เป็นรุ่นท็อปสุดในรุ่นจะได้ ล้ออัลลอย ขนาด 20 นิ้ว , กระจังบังลมหน้า IR Cut , ไฟผู้โดยสารตอนหน้าแบบ Dome Light , ระบบเปิด-ปิดไฟหน้า แบบอัตโนมัติ , ระบบสตาร์ทรถด้วยรีโมท Engine Remote Start , ระบบช่วยเหลือผู้ขับขี่ ADAS พร้อมเรดาร์ 2 จุด

ในรุ่น LUXURY จะมีเกียร์ธรรมดาเป็นรุ่นต่างหาก และรุ่น ULTIMATE จะมีเครื่องยนต์ 3.0 ลิตร และระบบขับเคลื่อน 4 ล้อเป็นรุ่นย่อยเพิ่มเติม

#### รุ่นย่อยและเกรดเพิ่มเติมในรุ่นปี 2022
ในวันที่ 8 ตุลาคม พ.ศ. 2564 ที่ผ่านมา Isuzu MU-X ได้ออกรุ่นย่อยใหม่ 3.0 ELEGANCE AT เป็นรุ่นล่างลงมาจากรุ่น 3.0 ULTIMATE AT ในเครื่องยนต์ 3.0 ลิตร และเพิ่ม 2 ออพชั่นใหม่คือ

* ระบบเตือนเมื่อเข้าศูนย์บริการ Service Assist ทุกรุ่น
* ระบบช่วยเบรกฉุกเฉินอัตโนมัติเมื่อมีรถสวนทางขณะเลี้ยวขวา Turn Assist with AEB ในรุ่น ULTIMATE

อีกทั้ง ยังได้ทำการยุติการจำหน่ายในรุ่น 1.9 LUXURY MT 2WD

#### รุ่นย่อยและเกรดเพิ่มเติมในรุ่นปี 2023
ในวันที่ 4 ตุลาคม พ.ศ. 2565 ได้เพิ่มออพชั่น ระบบปิด-เปิดท้ายรถด้วยไฟฟ้า พร้อมระบบป้องกันหนีบฝาท้าย แบบ Smart Tailgate พร้อมเซ็นเซอร์ Kick Stand ในรุ่น ELEGANCE ขึ้นไป และได้ติดตั้งเครื่องเสียงใหม่ เป็นหน้าจอเครื่องเสียงขนาด 7 นิ้ว ในรุ่น ACTIVE และ หน้าจอเครื่องเสียงขนาด 9 นิ้ว ในรุ่น ELEGANCE ขึ้นไป

อุปกรณ์ที่แตกต่างจากเดิม
* เปลี่ยน กระจังหน้า ดีไซน์ใหม่ Black Chrome พร้อมด้วยชุดแต่งรอบคันสี Magnetite Gray และ ไฟท้าย LED ดีไซน์ใหม่ Winglet Signature โคมสีรมดำ
* ล้ออัลลอย ขนาด 17 นิ้ว ดีไซน์ใหม่ Aeroscrew (รุ่น Active)
* ล้ออัลลอย ขนาด 18 นิ้ว ดีไซน์ใหม่ Dynamic Design สี Magnetite Gray (รุ่น Elegant)
* ล้ออัลลอย ขนาด 20 นิ้ว ดีไซน์ใหม่ Dynamic Rotor Blade สี Magnetite Gray ปัดเงา (รุ่น Ultimate)
* เปลี่ยน สีเบาะนั่งแบบลดการสะสมความร้อน Cool Max สี Macchiato Brown น้ำตาลเทา สลับ น้ำตาลเข้ม และ วัสดุตกแต่งภายในห้องโดยสาร สีดำเงา Piano Black / Chrome
* เปลี่ยน การตกแต่งภายในเป็นโทนสี Macchiato Brown (ยกเว้นรุ่น Active)
* สีตัวถังภายนอกมาใหม่ **สีน้ำเงิน Glacier Blue Mica** มาแทน *น้ำตาล Marrakesh Brown*
* เพิ่มฝาท้ายเปิด-ปิดด้วยระบบไฟฟ้า ทำงานร่วมกับระบบ Step Sensor
* ปรับอุปกรณ์ รุ่น 1.9 Active 6AT 2WD
* เพิ่ม หน้าจอเครื่องเสียง Touchscreen ขนาด 7 นิ้ว, กล้องมองภาพขณะถอยจอด และ สวิตซ์ควบคุมเครื่องเสียงบนพวงมาลัย

อีกทั้ง ยังได้ทำการยุติการจำหน่ายในรุ่น 1.9 LUXURY

#### รุ่นปี 2024 กับมาตรฐานการปล่อยไอเสียตามมาตรฐาน EURO 5
จากการที่ประเทศไทย ได้บังคับให้ผู้ผลิตพาหนะที่ใช้เครื่องยนต์ดีเซล ให้ผ่านมาตรฐาน EURO 5 ตั้งแต่ 1 มกราคม 2567 ที่ผ่านมา หลังจากบังคับใช้มาตรฐาน EURO 4 มาตั้งแต่ปี 2555

อีซูซุ จึงต้องปรับปรุงเครื่องยนต์ดีเซล ให้ผ่านข้อกำหนดมาตรฐานไอเสีย Euro 5 โดยได้เพิ่มระบบกรองเขม่าไอเสีย หรือ Diesel Particulate Filter เข้าไป โดยไม่ต้องเพิ่ม AdBlue ซึ่งส่งผลให้ต้นทุนการผลิตสูงขึ้น ทางตรีเพชรอีซูซุเซลล์ จึงประกาศปรับราคารถเพิ่มขึ้นโดยมีผลตั้งแต่ วันที่ 1 เมษายน 2567 เป็นต้นไป

### ปรับโฉม

#### รุ่นปี 2024 (The Next Peak)
เปิดตัวในวันที่ 12 มิถุนายน พ.ศ. 2567 ซึ่งเป็นการปรับโฉมครั้งแรกในรุ่นที่ 2 เป็นการเน้นการออกแบบตัวถังใหม่ โดยด้านหน้าออกแบบกันชนหน้าแบบ Fighter Jet พร้อมช่องรีดอากาศ Air Curtain เดียวกันกับ อีซูซุ ดี-แม็กซ์ มาพร้อมสีใหม่ สีเทานม Eiger Gray opaque

โดยในตลาดประเทศไทย ได้เพิ่มรุ่นย่อย RS เข้ามา ในพิกัดเครื่องยนต์ 3.0 ลิตร ซึ่งเป็นรุ่นแต่งจากโรงงาน เช่นแบจ RS, ล้ออัลลอย ขนาด 20 นิ้วแบบพิเศษ, เบาะหนัง คอนโซล และแผงด้านข้างตกแต่งด้วยสีดำพร้อมตะเข็บสีเขียว , กล้อง 360 องศา เป็นต้น

นอกเหนือนั้น ยังออกแบบหน้าปัดใหม่ เป็นหน้าจอขนาด 7 นิ้ว , เปลี่ยนหน้าจอเครื่องเสียงใหม่ สูงสุดขนาด 9 นิ้วพร้อมรองรับ Android Auto และ Apple CarPlay แบบไร้สาย และพวงมาลัยผ่อนแรงด้วยไฟฟ้า (Electronic Power Steering)

ในเรื่องระบบ ADAS ยังปรับปรุงเพิ่มความปลอดภัยเพิ่มอีก 5 อย่างดังนี้

* ระบบช่วยควบคุมรถให้อยู่ในเลน LKAS (Lane Keep Assist System)
* ระบบช่วยควบคุมทิศทางของรถตามรถคันหน้า TJA (Traffic Jam Assist)
* ระบบช่วยควบคุมรถให้อยู่ในเลนในสถานการณ์ฉุกเฉิน ELK (Emergency Lane Keeping)
* ระบบแจ้งเตือนเมื่อรถออกนอกเลนพร้อม LDW (Lane Departure Warning) พร้อมระบบดึงพวงมาลัยกลับ LDP (Lane Departure Prevention)
* ระบบช่วยเตือนขณะถอย RCTA (Rear Cross Traffic Alert) พร้อมระบบช่วยเบรกฉุกเฉินอัตโนมัติ RCTB (Rear Cross Traffic Brake)
พร้อมทั้งนี้ ยังได้ทำการยุติการจำหน่ายในรุ่น 3.0 ULTIMATE AT 4WD เพื่อให้รุ่น 3.0 RS AT 4WD เป็นทำตลาดตัวบนสุดแทน
ไฟล์:2024 Isuzu MU-X 3.0 Ultimate.jpg|รุ่นปรับโฉม 2024 (3.0 Ultimate)
ไฟล์:2024 Isuzu MU-X 3.0 RS 4WD.jpg|รุ่นปรับโฉม 2024 (3.0 RS)
ไฟล์:2024 Isuzu MU-X 2.2 Ddi Max Force RS.jpg|รุ่นปรับโฉม 2025 (2.2 RS)


#### เปลี่ยนเครื่องยนต์จาก Isuzu 1.9 Ddi Blue Power เป็น Isuzu 2.2 Ddi MAXFORCE
ในวันที่ 20 พฤศจิกายน พ.ศ. 2567 อีซูซุส่งเครื่องยนต์ดีเซล 2.2 Ddi MAXFORCE (รหัสเครื่องยนต์ RZ4F-TC) พร้อมเกียร์อัตโนมัติ 8 สปีด แบบ REV TRONIC มาแทนเครื่องยนต์ 1.9 Ddi Blue Power ในทุกรุ่นย่อย ส่วนเครื่องยนต์ 3.0 Ddi Blue Power ได้เปลี่ยนชื่อทางการค้าเป็น 3.0 Ddi MAXFORCE โดยเปลี่ยนกล่องควบคุม ECM ใหม่ แบบ Multi-Core 

โดยในการเปิดตัวเครื่องยนต์ใหม่นี้ ไม่ได้มีการเพิ่ม หรือเปลี่ยนออปชั่นตัวรถแต่อย่างใด ส่วนเครื่องยนต์เดิม จะยังคงจำหน่ายต่อไปจนกว่าจะหมด ทั้งนี้ ในรุ่น RS ยังเพิ่มเครื่องยนต์ 2.2 Ddi MAXFORCE เป็นอีก 1 ทางเลือก

#### อัปเกรดออปชั่น และลดรุ่นย่อยในรุ่นปี 2025
ในวันที่ 21 ตุลาคม พ.ศ. 2568 ได้เพิ่มออพชั่นระบบช่วยเหลือผู้ขับขี่ ADAS , ช่วงล่างใหม่พร้อมโช็ค STIFF FLEX เข้ามาทุกรุ่นย่อย และกล้อง 360 องศา ในรุ่น ULTIMATE 

พร้อมทั้งนี้ ยังได้ทำการยุติการจำหน่ายในรุ่น 3.0 ELEGANCE และ 3.0 ULTIMATE

หลังจากนั้น ในวันที่ 27 กุมภาพันธ์ 2569 ได้เพิ่มรุ่นย่อยขับเคลื่อนสี่ล้อ ในรุ่น 2.2 ULTIMATE AT และ 2.2 RS AT

### ตารางรุ่นย่อยในรุ่นปรับโฉม ที่วางจำหน่ายในประเทศไทย

## อ้างอิง


หมวดหมู่:รถอีซูซุ